Document ID: 32004R2150

KOMISIJAS REGULA (EK) Nr. 2150/2004
(2004. gada 16. decembris),
ar ko atver tarifu kvotas 2005. gadam noteiktu preču importam Eiropas Kopienā no Turcijas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar kuru nosaka tirdzniecības režīmu, kas piemērojams noteiktām lauksaimniecības produktu (1) pārstrādē iegūtām precēm, un jo īpaši tās 7. panta 2. punktu,
ņemot vērā EK-Turcijas Asociācijas padomes 1997. gada 29. aprīļa Lēmumu Nr. 1/97 par noteikumiem, kas piemērojami noteiktiem pārstrādātiem lauksaimniecības produktiem (2), un jo īpaši tā 1. pantu,
tā kā:
(1)
Lai veicinātu tirdzniecības attīstību saskaņā ar muitas savienības mērķiem, EK-Turcijas Asociācijas padomes Lēmumā Nr. 1/97 paredzētas ikgadējās tarifu kvotas pēc vērtības attiecībā uz noteiktiem makaronu izstrādājumiem, ko Kopienā importē no Turcijas. Šīs kvotas atver 2005. gadam, un tām jābūt izmantojamām saskaņā ar A.TR preču pārvadājumu apliecību, kas paredzēta EK-Turcijas Muitas sadarbības komitejas 2001. gada 28. marta Lēmumā Nr. 1/2001 (3), ar kuru groza Lēmumu Nr. 1/96, ar ko nosaka sīki izstrādātus noteikumus EK-Turcijas Asociācijas padomes Lēmuma Nr. 1/95 piemērošanai.
(2)
Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4), paredzēti noteikumi tarifu kvotu pārvaldīšanai. Ieteicams nodrošināt, lai ar šo regulu atvērto tarifu kvotu pārvalde būtu saskaņā ar minētajiem noteikumiem.
(3)
Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar I pielikumā neiekļauto pārstrādāto lauksaimniecības produktu tirdzniecību,
IR PIEŅĒMUSI ŠO REGULU.
1. pants
Kopienas tarifu kvotas, kas norādītas pielikumā, atver no 2005. gada 1. janvāra līdz 31. decembrim šajā pielikumā minētajām precēm, kuras importē no Turcijas.
Tarifu kvotas var izmantot, uzrādot A.TR preču pārvadājumu apliecību saskaņā ar EK-Turcijas Muitas sadarbības komitejas Lēmumu Nr. 1/2001.
2. pants
Kopienas tarifu kvotas, kas minētas 1. pantā, saskaņā ar Regulas (EEK) Nr. 2454/93 308.a, 308.b un 308.c pantu pārvalda Komisija.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Regulu piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. decembrī

Labels: 3
17
18